b'\n_START_ARTICLE_\nLohkojako\n_START_PARAGRAPH_\nLohkojako on suomalaisessa maanviljelyksess\xc3\xa4 k\xc3\xa4ytetyn maan historiallisesti vanhin tunnettu maank\xc3\xa4ytt\xc3\xb6menetelm\xc3\xa4. Pisimp\xc3\xa4\xc3\xa4n se oli k\xc3\xa4yt\xc3\xb6ss\xc3\xa4 harvaan asutuilla alueilla It\xc3\xa4- ja Pohjois-Suomessa, joissa ei p\xc3\xa4\xc3\xa4s\xc3\xa4\xc3\xa4nt\xc3\xb6isesti muodostunut kyl\xc3\xa4yhteis\xc3\xb6j\xc3\xa4. Maan tihe\xc3\xa4mmin asutuissa osissa viljelysmaa jaettiin sarkajaolla. Molemmat menetelm\xc3\xa4t korvautuivat 1700-luvulta l\xc3\xa4htien isojaolla._NEWLINE_Lohkojaossa peltomaa koostui ep\xc3\xa4s\xc3\xa4\xc3\xa4nn\xc3\xb6llisen muotoisista pienist\xc3\xa4 peltotilkuista, joita talot olivat raivanneet ja joita ne viljeliv\xc3\xa4t yksityisesti.'